stanford-oval/wikipedia huggingface dataset:
בשארקאן
הערות שוליים

↑  נתוני הכפר באתר הלמ"ס ההונגרי
↑  תיעוד יהדות מחוז צ'ורנה
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת צ'ורנה |
| --- | --- | --- |
| יישובים | צ'ורנה • אצ'לג • באגיוגסובאט • ברבץ' • בודונהיי • בוגיוסלו • בשארקאן • צקוהאזה • דר • אגייד • פאראד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד  • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סאן • סיל • סילשארקאן • טארנוקרטי • ז'בהאזה • ואג |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
ג'ימי ג'ונסטון

ג'יימס קונולי "ג'ימי" ג'ונסטון (באנגלית: James Connolly "Jimmy" Johnstone; ‏30 בספטמבר 1944 – 13 במרץ 2006) היה כדורגלן סקוטי ששיחק בעמדת הקיצוני הימני.
ג'ונסטון, שזכה לכינוי ג'ינקי, הוא מגדולי כדורגלני קבוצת סלטיק בכל הזמנים. הוא כבש במדיה כ-130 שערים במעל ל-500 הופעות בכל המסגרות, וזכה עמה בתשע אליפויות סקוטלנד ברציפות ובגביע אירופה לאלופות. בשלהי הקריירה שיחק גם בארצות הברית, באנגליה ובאירלנד. ככדורגלן נבחרת סקוטלנד, רשם ג'ונסטון 23 הופעות בינלאומיות, ובין היתר נכלל בסגל הנבחרת למונדיאל 1974.
ג'ונסטון נפטר בגיל 61 כתוצאה ממחלת ה-ALS.
קריירת משחק

ג'ונסטון החל את הקריירה בסלטיק תחת המאמן ג'ימי מקגרורי. הוא רשם את הופעת הבכורה שלו ב-27 במרץ 1963, במשחק החוץ של סלטיק בו הובסה 6-0 על ידי קילמרנוק. במשחקו הבא במדי סלטיק, חודש אחר כך, כבש ג'ונסטון את שער הבכורה שלו בהפסד 4-3 להארטס. בסיום אותה עונה פתח ג'ונסטון בהרכב קבוצתו למשחק גמר הגביע הסקוטי בו פגשה את גלאזגו ריינג'רס למשחק הדרבי של גלאזגו. המשחק הסתיים בשוויון 1-1, וג'ונסטון רשם הופעה אישית מרשימה. אף על פי כן, הוא לא שותף במשחק הגומלין בו הובסה קבוצתו 3-0.
בעונת 1963/1964 כבר היה ג'ונסטון לשחקן הרכב קבוע. הוא סייע לקבוצתו להתקדם באותה עונה עד לחצי גמר גביע אירופה למחזיקות גביע, כשכבש פעמיים במהלך הטורניר, כולל במשחק הראשון של חצי הגמר מול מ.ט.ק. בודפשט. הגעתו של המאמן ג'וק סטיין לקבוצה ב-1965 הפכה אותה מיד לקבוצה הבכירה בסקוטלנד, ולאחת מהקבוצות הטובות באירופה באותן שנים. בתחילת דרכו של סטיין הוא החליט שלא להכליל את ג'ונסטון כשחקן הרכב קבוע, ואף הותיר אותו מחוץ להרכב בגמר הגביע של 1965, שבסיומו זכתה הקבוצה בתואר. לקראת עונת 1965/1966 ג'ונסטון הצליח להרשים את סטיין ולסלול את מקומו להרכב הראשון של הקבוצה. במקביל לזכייה בגביע הליגה הסקוטית, היה ג'ונסטון שותף לזכייתה הראשונה של סלטיק באליפות סקוטלנד לאחר 12 שנים, עם 32 הופעות ליגה ותשעה שערים, ולהעפלתה פעם נוספת לחצי גמר גביע המחזיקות, שם הודחה על ידי ליברפול. בעונת 1969/1970 העפילה הקבוצה בפעם השנייה בתולדותיה לגמר גביע אירופה לאלופות, אך נוצחה בהארכה על ידי פיינורד. כמו בגמר האלופות הקודם, גם הפעם נכלל ג'ונסטון בהרכב הפותח של קבוצתו.
בעונת 1966/1967 זכו ג'ונסטון וסלטיק בטרבל, כשבמקביל לדאבל המקומי זכתה סלטיק גם בתואר האירופי החשוב ביותר, גביע אירופה לאלופות. ג'ונסטון היה בהרכב קבוצתו בניצחונה במשחק הגמר בליסבון, 2-1 על אינטר מילאנו. ג'ונסטון היה באותה עונה לאחד השחקנים הבולטים בקבוצתו, ואף סיים במקום השלישי במסגרת בחירת כדור הזהב. עד לסיום עונת 1973/1974 שלטה סלטיק באופן מוחלט בליגה הסקוטית, וזכתה בתשע אליפויות רצופות - בכולן שיחק ג'ונסטון מספר דו-ספרתי של משחקי ליגה. יכולותיו האישיות ומהירותו באגף ימין של התקפת הקבוצה, הפכו אותו בעיני רבים מאוהדי סלטיק לאחד מגדולי שחקני הקבוצה בכל הזמנים.
ב-13 עונות במדי סלטיק רשם ג'ונסטון 308 הופעות ליגה, ו-515 הופעות בכל המסגרות. הוא כבש 129 שערים עבור סלטיק, מתוכם 82 שערי ליגה.
לאחר שעזב את סלטיק, המשיך ג'ונסטון לקדנציות קצרות בסן חוזה ארת'קווייקס (אנ') האמריקאית, שפילד יונייטד האנגלית, דנדי הסקוטית ושלבורן האירית, לפני שפרש במדי אלג'ין סיטי בסיום עונת 1978/1979, בגיל 35.
קריירת משחק > נבחרת סקוטלנד

ג'ונסטון ערך את הופעת הבכורה שלו בנבחרת סקוטלנד ב-3 באוקטובר 1964, תחת המאמן איאן מקול, בהפסדה של סקוטלנד 3-2 לויילס במסגרת אליפות הבית הבריטית. בהופעתו הבאה, כשלושה שבועות אחר כך בניצחון 3-1 על פינלנד במסגרת מוקדמות מונדיאל 1966, ספג ג'ונסטון ביקורות על משחקו, ומאז נעדר מסגל הנבחרת כשנה וחצי.
משחקו הבא של ג'ונסטון במדי סקוטלנד היה ב-2 באפריל 1966, מול אנגליה במסגרת אליפות הבית הבריטית. סקוטלנד הפסידה 4-3, אך ג'ונסטון הצטיין עם צמד אישי, שעריו הראשונים במדי סקוטלנד. אף על פי שהיה ממצטייני קבוצת סלטיק, ג'ונסטון לא הצליח לתפוס מקום קבוע בהרכב הנבחרת. מאז שעריו הראשונים באפריל 1966, מיעט ג'ונסטון לכבוש ושערו הבא הגיע רק שלוש וחצי שנים אחר כך, ב-22 באוקטובר 1969, בהפסד לגרמניה המערבית במסגרת מוקדמות מונדיאל 1970.
במאי 1974, במסגרת ההכנות למונדיאל 1974 ומספר ימים לפני משחק ביתי מול אנגליה במסגרת אליפות הבית הבריטית, מספר שחקני הנבחרת וביניהם ג'ונסטון השתכרו בבית המלון. משם המשיכה חבורת השחקנים אל חוף הים, וג'ונסטון נסחף בסירת משוטים ללב ים, עד שהמציל בחוף יצא לעזרתו. הפרשה המביכה נותרה בכותרות מספר ימים לאחר האירוע, ואף על פי כן ג'ונסטון הציג יכולת אישית מרשימה וסייע לקבוצתו לנצח את אנגליה בתוצאה 2-0. כחודש אחר כך אף נכלל בסגל של וילי אורמונד לקראת טורניר המונדיאל, אך לא שותף בשלושת משחקיה של סקוטלנד בטורניר. משחקו האחרון במדי סקוטלנד נערך כחצי שנה לאחר הטורניר, ב-20 בנובמבר 1974, ובו נוצחה סקטולנד בביתה 2-1 על ידי ספרד במסגרת מוקדמות יורו 1976.
בסך הכול ערך ג'ונסטון 23 הופעות בינלאומיות, בהן כבש ארבעה שערים.
חיים אישיים

ב-25 באפריל 2004 שודר לראשונה ברשת BBC סרט דוקומנטרי על חייו של ג'ונסטון, שנקרא שר האגף (באנגלית: Lord of the Wing), בדיבובו של הקומיקאי הסקוטי, בילי קונולי.
ביוני 2005 ייצרה שרה פברז'ה, נינתו של פטר קארל פברז'ה, 19 ביצי פברז'ה לכבודו של ג'ונסטון.
חיים אישיים > מותו

ג'ונסטון הלך לעולמו ב-13 במרץ 2006,מ-ALS. האחרון לשוחח עמו היה יריבו לשעבר בקבוצת גלאזגו ריינג'רס, וילי הנדרסון, שלימים היה לחברו הקרוב. אלפי אוהדי סלטיק, וכמו כן אוהדי קבוצות אחרות, כולל אוהדי ריינג'רס, הגיעו לחלוק לו כבוד בטקס הקבורה שלו שנערך מחוץ לסלטיק פארק ביום פטריק הקדוש, שחל בדיוק ביום קבורתו. בכניסה הראשית לאצטדיון מוצב כיום פסל לזכרו של ג'ונסטון.
ב-19 במרץ, כשבוע לאחר פטירתו, חל גמר גביע הליגה הסקוטית, ובו נפגשו סלטיק ודנפרמלין אתלטיק. המשחק נפתח בדקת מחיאות כפיים לזכרו, ולאות הוקרה לבשו כל שחקני הסגל של סלטיק את המכנס עם הספרה 7, מספרו של ג'ונסטון. סלטיק ניצחה במשחק בתוצאה 3-0.
ב-2011 נחנך גן זיכרון לג'ונסטון בעיר הולדתו אודינגסטון. הגן הוקם על ידי אשתו, משפחתו, ומספר חבריו לקבוצת סלטיק. במרכז גן הזיכרון עומד פסל בגודל טבעי של ג'ונסטון. הפסל עשוי הברונזה נוצר על ידי האומן ג'ון מקנה.
תארים

גביע אירופה לאלופות: 1966/1967
אליפות סקוטלנד (9): 1965/1966, 1966/1967, 1967/1968, 1968/1969, 1969/1970, 1970/1971, 1971/1972, 1972/1973, 1973/1974
הגביע הסקוטי (7): 1964/1965, 1966/1967, 1968/1969, 1970/1971, 1971/1972, 1973/1974, 1974/1975
גביע הליגה הסקוטית (6): 1965/1966, 1966/1967, 1967/1968, 1968/1969, 1969/1970, 1974/1975
הערות שוליים

↑  בריאן גלנוויל, ג'ימי ג'ונסטון נפטר, מתוך אתר עיתון הגרדיאן, 14 במרץ 2006
↑  ביל וילסון, שאריו של פברז'ה ממשיכים במסורת, מתוך אתר ה-BBC, ‏9 ביוני 2005
↑  אגדת סלטיק וסקוטלנד ג'ימי ג'ונסטון מת, באתר וואלה, 13 במרץ 2006
| נבחרת סקוטלנד – מונדיאל 1974 |
| --- | --- | --- |
|  1 הרבי •  2 ג'רדין •  3 מקגריין •  4 ברמנר •  5 הולטון •  6 בלקלי •  7 ג'ונסטון •  8 דלגליש •  9 ג'ורדן •  10 היי •   11 לורימר •  12 אלן • 13 סטיוארט •  14 באקן • 15 קורמק • 16 דונצ'י • 17 פורד • 18 הטצ'יסון • 19 לאו • 20 מורגן • 21 מקווין • 22 שדלר • מאמן: אורמונד |  1 הרבי •  2 ג'רדין •  3 מקגריין •  4 ברמנר •  5 הולטון •  6 בלקלי •  7 ג'ונסטון •  8 דלגליש •  9 ג'ורדן •  10 היי •   11 לורימר •  12 אלן • 13 סטיוארט •  14 באקן • 15 קורמק • 16 דונצ'י • 17 פורד • 18 הטצ'יסון • 19 לאו • 20 מורגן • 21 מקווין • 22 שדלר • מאמן: אורמונד | סקוטלנד |
| --- | --- |
בקרת זהויות :  GND: 133345157  ISNI: 0000 0001 1464 4008  LCCN: nr2007011827  NTA: 292474997  VIAF: 166472211   WorldCat (עם VIAF): 166472211 
הפסל לזכרו של ג'ונסטון בגן הזיכרון, ויופארק
הפסל לזכרו של ג'ונסטון בכניסה לאצטדיון סלטיק פארק
בית החולים ליס לנשים וליולדות

| --- | --- |


 היסטוריה
 תאריך ייסוד:  1997 
 שירותים
 www.tasmc.org.il/lis/
 גאוגרפיה
 מיקום:  אחוזת בית, ישראל
 קואורדינטות:  32°04′48″N 34°47′26″E﻿ / ﻿32.08°N 34.79055556°E﻿ / 32.08; 34.79055556
  מפת מיקום  מפה דינמית   (למפת תל אביב מוגדלת) בית החולים ליס לנשים וליולדות(למפת תל אביב רגילה) בית החולים ליס לנשים וליולדות(למפת גוש דן רגילה) בית החולים ליס לנשים וליולדות(למפת גוש דן מוגדלת) בית החולים ליס לנשים וליולדות  he בית החולים ליס לנשים וליולדותhe בית החולים ליס לנשים וליולדותמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
הסמליל הישן של בית החולים
בית החולים ליס לנשים וליולדות הוא בית יולדות ובית חולים לנשים, הפועל כבית חולים עצמאי במסגרת המרכז הרפואי ע"ש סוראסקי בתל אביב.
פעילות

בית החולים ליס פועל מאז שנת 1997, והוא יורשו של בית היולדות הקריה שנסגר ונהרס. בית החולים משתרע על שתי הקומות העליונות בצד הצפוני של בנין סוראסקי בעוד חדרי המיון נמצאים בקומת הקרקע בצידו המזרחי של הבניין והגישה אליהם היא דרך מבואה נפרדת. כיום, מנהל את בית החולים פרופ' יריב יוגב.
בבית החולים פועלים חדר מיון, שתי מחלקות יולדות, חדרי לידה וניתוח, מחלקת ילודים ופגייה. עוד פועלות בבית החולים מחלקה גינקולוגית, מחלקה לאשפוז טרום-לידתי, יחידה להפריה חוץ-גופית, מכון לחקר הפוריות של הגבר ובנק זרע, יחידת אולטרה סאונד, יחידה להריון בסיכון גבוה, יחידה למחלות צוואר הרחם, יחידה לאורוגינקולוגיה ורצפת האגן, מרכז לרפואת גיל המעבר ומספר מרפאות נשים נוספות.
בבית החולים מתרחשות כ-10,000 לידות מדי שנה. בית החולים מפעיל את מועדון היולדות "מאמי ליס", והמעניק קורסי הכנה ללידה, פגישה עם מילדות והכנת תוכנית הנקה, ייעוץ הנקה, סיור בחדרי לידה ועוד.
מנהלי "בית החולים ליס לנשים וליולדות"

פרופ' יוסף בנימין לסינג
פרופ' יריב יוגב
ראו גם

בית היולדות הקריה
ג'רי ראפרטי

| --- | --- |

ג'רי רפרטי בהופעה בדבלין ב-6 בספטמבר 1980
 לידה:  16 באפריל 1947 פייזלי, סקוטלנד, הממלכה המאוחדת
 פטירה:  4 בינואר 2011 (בגיל 63) סטראוד, הממלכה המאוחדת 
 שם לידה:  ג'רלד ראפרטי
 מוקד פעילות:  הממלכה המאוחדת 
 תקופת הפעילות:  1965–2011 (כ־46 שנים)
 מקום לימודים:  St Mirin's Academy 
 עיסוק:  זמר, פזמונאי
 סוגה:  רוק, רוק מתקדם
 שפה מועדפת:  אנגלית 
 כלי נגינה:  גיטרה חשמלית, פסנתר
 חברת תקליטים:  Transatlantic Records  A&M Records   קולומביה רקורדס
 שיתופי פעולה בולטים:  (1965-1970) The Humblebums  Stealers Wheel (1972-1975, 2008-)
 www.gerryrafferty.com
 פרופיל ב-IMDb
 
ג'רי ראפרטי (באנגלית: Gerry Rafferty; 16 באפריל 1947 – 4 בינואר 2011) היה פזמונאי וזמר סקוטי, שהחל את הקריירה ב-1965 ופעל בסוגת הרוק והרוק המתקדם.
ראשית הקריירה

ראפרטי נולד בעיירה פייזלי שבסקוטלנד, לאב חירש-אילם ממוצא אירי ולאם ממוצא סקוטי. בראשית שנות ה-60 הופיע לפרנסתו במופעי רחוב בהם נהג לנגן ולשיר שירי עם איריים. ב-1965 הצטרף להרכב "The Humblebums", ממנו פרש ב-1970. ב-1971 הקליט את אלבום הסולו הראשון שלו שנקרא "Can I Have My Money Back". ב-1972 הקים ביחד עם המוזיקאי ג'ו איגאן (אנ') את להקת Stealers Wheel (אנ'), אשר בשלהי אותה השנה הוציאה את השיר "Stuck in the Middle (אנ') שהפך ללהיט והגיע למקום ה-6 במצעד הבילבורד האמריקני וה-8 במצעד הבריטי בראשית 1973. השיר זכה לעדנה מחודשת בראשית שנות ה-90 כאשר היה חלק מפסקול הסרט כלבי אשמורת. ב-1975 פרש מההרכב ופנה לקריירת סולו. נראה היה שהקריירה שלו דועכת ובמשך 3 שנים כמעט ולא פרסם חומר מפרי עטו.
שיא הקריירה

ב-20 בינואר 1978 הוציא ראפרטי את התקליט "City to City" מתוך שאיפה ליצב את הקריירה המדשדשת שלו. האלבום מכר למעלה מ-5.5 מיליוני עותקים ועד 1988 הגיע ל-5 אלבומי פלטינה. הלהיט המפורסם מאלבום זה נקרא "Baker Street" והוא נודע בקטעי נגינת הסקסופון המשולבים בו. ב-1979 פרסם ראפרטי את אלבומו "Night Owl", ממנו התפרסם במיוחד שיר הנושא. האלבום הגיע לזהב, אך מכר פחות מאלבומו הקודם. במהלך שנות ה-80 הוציא ראפרטי 3 אלבומים שלא הצליחו כקודמיהם וכן תרם לפסקול של הסרט "גיבור מקומי" שיצא לאקרנים ב-1983.
דעיכת הקריירה

ב-1993 הוציא ראפרטי את אלבומו "On a Wing and a Prayer" שהגיע למקום ה-73 ברשימת מכירות האלבומים בבריטניה וב-1994 את האלבום "over My Head" שלא הגיע לרשימת 100 רבי המכר. ראפרטי התמכר לאלכוהול, מצבו הלך והדרדר וב-2008 אושפז בבית חולים בלונדון כשהוא סובל משחמת. ב-2009 הוציא את האלבום "Life Goes On" ובמקביל חידש את פעילותה של להקת Stealers Wheel. בינואר 2011 נפטר לאחר מחלה ממושכת.
הערות שוליים

↑  ג'רי ראפרטי-סקירה מוזיקלית, באתר hasharat.co.il
↑  אילת יגיל, הזמר ג'רי ראפרטי הלך לעולמו, באתר ynet, 4 בינואר 2011
| --- | --- |
בקרת זהויות :  BNE: XX1081090  BnF: cb13927738v (data)  CANTIC: a11036278  GND: 134491041  ISNI: 0000 0000 7823 1264  LCCN: n91071558  MusicBrainz: 563201cb-721c-4cfb-acca-c1ba69e3d1fb  NKC: kv2007277220  NTA: 070643628  SUDOC: 162484496  VIAF: 84507908   WorldCat (עם VIAF): 84507908
ג'ריון לוסון

ג'ריון לוסון (באנגלית: Jarrion Lawson; נולד ב-6 במאי 1994) הוא אתלט אמריקאי סגן אלוף העולם (לונדון 2017) בקפיצה לרוחק.
ביוגרפיה

לוסון נולד בטקסרקנה שבטקסס. בתקופת לימודיו בתיכון זכה חמש פעמים באליפות טקסס לתיכונים דרג 3A והיה קפטן קבוצת הכדורסל והפוטבול של בית הספר. ב-2012 זכה באליפות ארצות הברית לנוער בקפיצה לרוחק ובקפיצה משולשת, הוא זכה במדליית ארד בקפיצה לרוחק באליפות העולם באתלטיקה לנוער וסיים שישי בקפיצה משולשת.
ב-2013 החל ללמוד ולהתאמן באוניברסיטת ארקנסו, הוא התחרה בקפיצה לרוחק ובריצות קצרות. ב-2014 זכה באליפות ה-NCAA באולם בקפיצה לרוחק בשיא אישי של 8.39 מטר וסיים שני באליפות ה-NCAA באצטדיון לאחר ג'פרי הנדרסון. ב-2015 סיים בשתי התחרויות שני לאחר מרקיז דנדי ובמקום הראשון עם נבחרת השליחים של ארקנסו בריצת 4X100 מטר. ב-2016 זכה באליפות ה-NCAA באולם בקפיצה לרוחק בתוצאה של 7.95 מטר. באליפות ה-NCAA באצטדיון באותה שנה זכה בתחרויות הקפיצה לרוחק (8.15 מטר), ריצת 100 מטר (10.22 שניות) וריצת 200 מטר (20.19 שניות) והיה בכך האתלט הראשון לרשום הישג זה מאז ג'סי אוונס ב-1936. כמו כן סייע לנבחרת השליחים של ארקנסו לסיים במקום השלישי בריצת 4X100 מטר. הוא זכה בגביע באוורמן לאתלט המצטיין ב-NCAA, כמו כן היה מועמד לפרס ESPY לספורטאי השנה בקולג'ים, בו זכה לבסוף הכדורסלן באדי הילד.
לוסון השלים תואר ראשון בקינסיולוגיה, עבר להתחרות כמקצוען וחתם על חוזה אימוץ עם אסיקס.
ביוגרפיה > 2016

במבחנים האמריקאים לקראת אולימפיאדת ריו דה ז'ניירו (2016) הוא סיים שני לאחר הנדרסון בשיא אישי של 8.58 מטר. בתחרות ריצת 100 מטר סיים שביעי בתוצאה של 10.07 שניות ולא נכלל במשלחת האמריקאית בענף זה. במשחקים האולימפיים סיים רביעי בתוצאה של 8.25 מטר.
ביוגרפיה > 2017 > סגן אלוף עולם

באליפות העולם שנערכה בלונדון בשנת 2017 הוא זכה במדליית כסף בקפיצה לרוחק בתוצאה של 8.44 מטר אחרי לובו מניונגה (8.48 מטר) ולפני רשוואל סמאיי (8.32 מטר), שניהם מדרום אפריקה.
ביוגרפיה > 2018

באליפות העולם באולם שנערכה בברמינגהאם, בריטניה במרץ 2018 הוא סיים במקום רביעי בקפיצה לרוחק בתוצאה של 8.14 מטר.
ג'וש ריצ'רדסון

| --- | --- |

ריצ'רדסון בשנת 2021
 לידה:  15 בספטמבר 1993 (בן 31) אדמונד שבאוקלהומה, ארצות הברית
 עמדה:  קלע, סמול פורוורד
 גובה:  1.96
 מספר:  0
 מכללה:  אוניברסיטת טנסי
 דראפט:  בחירה מספר 40, 2015 מיאמי היט
 קבוצות כשחקן
 2015–2019   2019–2020   2020–2021   2021–2022  2022–2023 2023   2023–:  מיאמי היט   פילדלפיה 76'   דאלאס מאבריקס   בוסטון סלטיקס סן אנטוניו ספרס   ניו אורלינס פליקנס מיאמי היט
ג'ושוע מייקל "ג'וש" ריצ'רדסון (באנגלית: Joshua Micheal "Josh" Richardson; נולד ב-15 בספטמבר 1993) הוא כדורסלן אמריקאי המשחק בעמדות הקלע והסמול פורוורד, בקבוצת מיאמי היט מליגת ה-NBA.
נעורים וקריירת מכללות

ריצ'רדסון נולד באדמונד שבאוקלהומה, בנם של מייקל ואליס. למד בתיכון סנטה פה באוקלהומה וב-2011 החל ללמוד תואר ראשון בפסיכולוגיה באוניברסיטת טנסי. הוא שיחק במדי קבוצת הכדורסל של האוניברסיטה במשך ארבע שנים, בשנתו האחרונה השיג ממוצע של 16 נקודות, 4.5 ריבאונדים, 3.6 אסיסטים ו-2.1 חטיפות למשחק. בתום העונה נבחר לחמישיית העונה וחמישיית ההגנה של ליגת ה-SEC.
קריירה מקצועית > מיאמי היט

בדראפט ה-NBA 2015 נבחר ריצ'רדסון בסיבוב השני במקום ה-40 על ידי מיאמי היט. הוא נבחר לרוקי החודש של אזור המזרח עבור חודש מרץ 2016, במהלכו השיג ממוצע של 12 נקודות ו-2.1 אסיסטים למשחק.
בספטמבר 2017 חתם על הארכת חוזה במיאמי ל-4 עונות נוספות, החל מעונת 2018/2019, עבור כ-42 מיליון דולר. ב-10 בפברואר 2019 קלע שיא קריירה של 37 נקודות במשחק קבוצתו מול גולדן סטייט ווריורס.
קריירה מקצועית > פילדלפיה 76'

ב-6 ביולי 2019 הועבר לפילדלפיה 76', כחלק מטרייד בין ארבע קבוצות בו השתתפו גם פורטלנד טרייל בלייזרס ולוס אנג'לס קליפרס.
קריירה מקצועית > דאלאס מאבריקס

לקראת עונת 2020/2021 הועבר עם טיילר ביי בטרייד לדאלאס מאבריקס, תמורת סת' קרי.
קריירה מקצועית > בוסטון סלטיקס

ביולי 2021 הועבר ריצ'רדסון בטרייד לבוסטון סלטיקס, תמורת מוזס בראון.
סטטיסטיקות קריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | מיאמי | 52 | 2 | 21.3 | 0.452 | 0.461 | 0.667 | 2.1 | 1.4 | 0.7 | 0.5 | 6.6 |
| 2016/2017 | מיאמי | 53 | 34 | 30.5 | 0.394 | 0.330 | 0.779 | 3.2 | 2.6 | 1.1 | 0.7 | 10.2 |
| 2017/2018 | מיאמי | 81 | 81 | 33.2 | 0.451 | 0.378 | 0.845 | 3.5 | 2.9 | 1.5 | 0.9 | 12.9 |
| 2018/2019 | מיאמי | 73 | 73 | 34.8 | 0.412 | 0.357 | 0.861 | 3.6 | 4.1 | 1.1 | 0.5 | 16.6 |
| 2019/2020 | פילדלפיה | 55 | 53 | 30.8 | 0.430 | 0.341 | 0.809 | 3.2 | 2.9 | 0.9 | 0.7 | 13.7 |
| 2020/2021 | דאלאס | 59 | 56 | 30.3 | 0.427 | 0.330 | 0.917 | 3.3 | 2.6 | 1.0 | 0.4 | 12.1 |
| 2021/2022 | בוסטון | 44 | 0 | 24.7 | 0.443 | 0.397 | 0.859 | 2.8 | 1.5 | 0.8 | 0.5 | 9.7 |
| 2021/2022 | סן אנטוניו | 21 | 7 | 24.4 | 0.429 | 0.444 | 0.946 | 2.9 | 2.3 | 1.0 | 0.3 | 11.4 |
| 2022/2023 | סן אנטוניו | 42 | 6 | 23.7 | 0.436 | 0.357 | 0.883 | 2.8 | 3.3 | 1.0 | 0.3 | 11.5 |
| 2022/2023 | ניו אורלינס | 23 | 4 | 23.2 | 0.419 | 0.384 | 0.762 | 2.4 | 1.6 | 1.3 | 0.4 | 7.5 |
| קריירה |  | 503 | 316 | 29.0 | 0.428 | 0.365 | 0.840 | 3.1 | 2.7 | 1.1 | 0.6 | 11.8 |
סטטיסטיקות קריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016 | מיאמי | 14 | 0 | 27.6 | 0.371 | 0.370 | 0.714 | 3.6 | 1.6 | 0.4 | 0.9 | 6.6 |
| 2018 | מיאמי | 5 | 5 | 26.0 | 0.375 | 0.316 | 0.857 | 3.0 | 2.8 | 2.2 | 1.0 | 8.4 |
| 2020 | פילדלפיה | 4 | 4 | 36.0 | 0.357 | 0.357 | 0.944 | 3.8 | 3.3 | 0.5 | 0.5 | 16.8 |
| 2021 | דאלאס | 7 | 0 | 13.4 | 0.393 | 0.300 | 1.000 | 1.6 | 0.7 | 0.3 | 0.0 | 4.9 |
| קריירה |  | 30 | 9 | 25.2 | 0.371 | 0.350 | 0.875 | 3.0 | 1.8 | 0.7 | 0.7 | 7.9 |
הערות שוליים

↑  Heat’s Josh Richardson, Timberwolves’ Karl-Anthony Towns named Kia NBA Rookies of the Month, אתר ה-NBA, ‏5 באפריל 2016
↑  ריצ'רדסון מסכם על הארכת חוזה במיאמי, באתר sbnation.com,‏ 13 בספטמבר 2017
↑  סיכום המשחק בין מיאמי לגולדן סטייט, באתר ESPN,‏ 11 בפברואר 2019
↑  פילדלפיה מצרפת את ריצ'רדסון, באתר הקבוצה, 6 ביולי 2019
↑  דאלאס מצרפת את ריצ'רדסון וביי, באתר הקבוצה, 18 בנובמבר 2020
ג'ודי פאוול

ג'וזף לסטר "ג'ודי" פאוול ג'וניור (באנגלית: Joseph Lester "Jody" Powell; ‏30 בספטמבר 1943 - 14 בספטמבר 2009) היה דובר הבית הלבן בתקופת נשיאותו של ג'ימי קרטר.
חיים וקריירה

ג'וזף פאוול ג'וניור נולד בקורדלה, ג'ורג'יה (אנ') ב-30 בספטמבר 1943. פאוול גדל בחווה בוינה, ג'ורג'יה (אנ'), 56 קילומטרים ממזרח לעיירת הולדתו של ג'ימי קרטר - פליינס (אנ'). הוא החל ללמוד בשנת 1961 באקדמיית חיל האוויר של ארצות הברית, אך גורש כעבור שלוש שנים בגלל שנתפס מרמה בבחינת היסטוריה. לאחר שסיים את התואר הראשון באוניברסיטת ג'ורג'יה ב-1966, פאוול נרשם ללימודי דוקטורט במדע המדינה באוניברסיטת אמורי. הוא סיים את לימודי התואר שני בענף ועזב את הלימודים.
בשנת 1968 בהיותו באוניברסיטת אמורי, הוא שלח מאמר שכתב על פופוליזם דרומי לג'ימי קרטר שבאותה תקופה התמודד על תפקיד מושל ג'ורג'יה. לאחר מכן החל לעבוד עבור קרטר; שעתיד להיות נשיא ארצות הברית. העבודה הראשונה של פאוול עבור קרטר הייתה כגופר (אנ') בהתנדבות וכנהג במהלך עצירות קמפיין הבחירות של קרטר בג'ורג'יה. לאחר מכן הפך פאוול לחברו הקרוב של קרטר ושימש כדובר שלו. פאוול עזב בסופו של דבר את אוניברסיטת אמורי באמצע הלימודים כדי לעבוד במשרה מלאה עבור קרטר.
במהלך קמפיין הנשיאות הראשון של קרטר בשנת 1976, פאוול נודע בזכות האנרגיה שלו ובזכות מקרים בהם היה מחייג לעיתונאים מטלפונים ציבוריים בצידי הדרך. לקראת הבחירות לנשיאות בשנת 1976, מגזין טיים חזה כי במידה וקרטר ייבחר ישמש פאוול "בתפקיד כפול, כיועץ וכדובר" ויהפוך לאחד מדוברי הבית הלבן החזקים והמשפיעים ביותר בהיסטוריה של הבית הלבן בשל מערכת היחסים הקרובה כל כך שלו עם קרטר.
לאחר בחירתו של קרטר לנשיא, תואר פאוול כחבר ב"מאפיה של ג'ורג'יה"; קבוצה של עוזרים קרובים מג'ורג'יה שעברה לשמש בתפקידים הבכירים בממשל קרטר בלי שהיו מנוסים בפוליטיקה הארצית. פאוול וראש הסגל של הבית הלבן, המילטון ג'ורדן (אנ'), הופיעו בשנת 1977 כקריקטורות של הקריקטוריסט דייוויד לוין על שער המגזין טיים וכ"ילדי הפלא" של קרטר על שער מגזין ה"רולינג סטון". פאוול שימש כדובר הבית הלבן עד שנת 1981, במשך כל כהונתו של קרטר כנשיא.
בשנת 1985 פרסם ספר זיכרונות בשם "הצד השני של הסיפור" (The Other Side of the Story), ובו דן בהדלפה שלו לסוכנות הידיעות AP על "תקרית הארנבון" (אנ') - המפגש של קרטר בשנת 1979 עם ארנבון ביצות זועם, ש"כוונתו הייתה לטפס על הסירה הנשיאותית" ששייטה לה בעיירת הולדתו של קרטר פליינס, ג'ורג'יה כאשר ניסה הנשיא לדוג.
בשנת 1990 הוא השתתף במיני-סדרה התיעודית של קן ברנס ב-PBS "מלחמת האזרחים" כמדבב. הוא השאיל את קולו המיוחד לדמויות צבא הקונפדרציה במלחמת האזרחים האמריקנית, בעיקר הגנרלים תומאס ג'ונתן ג'קסון וג'ון בי גורדון (אנ').
בשנת 1991 הקים פאוול ביחד עם שילה טייט, הדוברת לשעבר של הגברת הראשונה של ארצות הברית, ננסי רייגן, את "פאוול טייט", חברת יחסי ציבור שבסיסה בוושינגטון די. סי.. פאוול שימש כמנכ"ל החברה עד למותו הפתאומי ב-14 בספטמבר 2009, מהתקף לב בביתו בחוף המזרחי במרילנד.
הערות שוליים

↑  "Jody Powell". NNDb. נבדק ב-6 בספטמבר 2012. {{cite web}}:  (עזרה)
↑  עובד המתמחה במשלוח או הבאה של פריטים מיוחדים לממונה עליו. פריטים שכאלו יכולים להיות כוס קפה, חליפה מחויטת או רכב.
↑  TIME Magazine Cover: Jody Powell and Hamilton Jordan - June 6, 1977 - Politics, web.archive.org, ‏2013-03-17
1 2  RIP, Jody Powell - Political Punch, web.archive.org, ‏2011-06-29
↑  Jody Powell, Killer rabbit story unfolded as President Carter sipped lemonade, ajc (ב־)
↑  Powell Tate | Strategic Communications & Public Affairs — About Us, web.archive.org, ‏2017-11-15
| --- | --- |
בקרת זהויות :  GND: 136906982  ISNI: 0000 0000 7882 8554  LCCN: n83239251  NARA: 10568814  NTA: 135636361  SNAC: w69k4gwf  VIAF: 35841195   WorldCat (עם VIAF): 35841195 
פאוול (משמאל) עם ראש סגל הבית הלבן המילטון ג'ורדן (מימין), 19 במאי 1977